মনে রাখতে হবে, মাদকমুক্ত সমাজ গড়তে হলে যেকোনো মূল্যে মাদকের অনুপ্রবেশ ঠেকাতে হবে। আবার দেশেও যাতে মাদকদ্রব্য উৎপাদন হতে না পারে, সে ব্যাপারেও লক্ষ রাখতে হবে। নিতে হবে কার্যকর উদ্যোগ। পাশাপাশি এখন পর্যন্ত মাদক চোরাকারবারের যে হোতারা ধরাছোঁয়ার বাইরে রয়েছে, তাদেরও ধরার চেষ্টা অব্যাহত রাখতে হবে। সর্বোপরি সামাজিক সচেতনতা সৃষ্টি করে যার যার অবস্থান থেকে মাদকের বিরুদ্ধে লড়াই করতে হবে এবং সে লড়াইয়ে অবশ্যই জয়ী হতে হবে। তবে পারিবারিক ও সামাজিক সচেতনতা ও সক্রিয়তাও যে এই মরণ থাবা থেকে বাঁচার একটি অন্যতম পথ, সেটিও আমাদের মনে রাখতে হবে।